CELEX: 62010CN0185
Language: et
Date: 2010-04-13 00:00:00
Title: Kohtuasi C-185/10: 13. aprillil 2010 esitatud hagi — Euroopa Komisjon versus Poola Vabariik

31.7.2010   
            
            
               ET
            
            
               Euroopa Liidu Teataja
            
            
               C 209/11
            
         13. aprillil 2010 esitatud hagi — Euroopa Komisjon versus Poola Vabariik
   (Kohtuasi C-185/10)
   ()
   2010/C 209/16
   Kohtumenetluse keel: poola
   
      Pooled
   
   
      Hageja: Euroopa Komisjon (esindajad: M. Simerdova ja K. Herrmann)
   
      Kostja: Poola Vabariik
   
      Hageja nõuded
   
   
               —
            
            
               tuvastada, et kuna Poola Vabariik võttis vastu ja hoidis jõus 6. septembri 2001. aasta Ustawa „Prawo Farmaceutyczne” (ravimiseadus) 30. märtsi 2007. aasta seadusega muudetud redaktsioonis artikli 4, mis lubab Poolas ilma seal välja antud loata turustada välismaalt imporditud ravimeid, millel on samad toimeained, sama dosioloogia ja sama ravimvorm kui Poolas müügiloa saanud ravimitel, kui esimesena nimetatud ravimite hind on teisena nimetatud ravimite hinnaga konkurentsivõimeline, siis on Poola Vabariik rikkunud Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (1) artiklist 6 tulenevaid kohustusi;
            
         
               —
            
            
               mõista kohtukulud välja Poola Vabariigilt.
            
         
      Väited ja peamised argumendid
   
   Ustawa „Prawo Farmaceutyczne” artikli 4 lõike 1 ja lõike 3a kehtestamine ja kohaldamine Poola Vabariigi poolt võimaldab turustada Poolas ravimeid ilma, et pädev Poola ametiasutus oleks selleks müügiluba andnud, mis on vastuolus direktiivi 2001/83 artikli 6 lõikega 1.
   Poola õigusnorm ei kuulu direktiivi 2001/83 artikli 5 lõike 1 ja artikli 126a, mis kehtestavad üldise ravimite siseriikliku müügiloa nõude osas direktiivi artikli 6 lõikest 1 erandi, kohaldamisalasse.
   Eelkõige põhineb Ustawa „Prawo Farmaceutyczne” artikli 4 lõige 3a, mille kohaselt on välismaalt imporditud ravimite loa saamise eelduseks nende hinna kokurentsivõimelisus võrreldes juba Poola turul lubatud ravimitega, üksnes majanduslikul kriteeriumil. Sellise kriteeriumiga ei saa aga põhjendada erandit direktiivi 2001/83 artikli 6 lõikest 1. Peale selle puudutab Poola säte ravimeid, millel on samad toimeained, sama ravimvorm ja sama dosioloogia kui Poola turul lubatud ravimitel, mistõttu ei ole võimalik pidada neid Poola turul kättesaamatuks; juhtum, mille korral võib olla vajalik sihipärane import direktiivi artikli 5 lõike 1 tähenduses.
   
      (1)  Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT L 311, lk 67; ELT eriväljaanne 13/27, lk 69).